Diari Oficial de la Generalitat Valenciana


Sumari del DOGV 6582, del 08-08-2011 (2011/8615)

RESOLUCIÓ de 28 de juliol de 2011, del director general de Justícia, per la qual s'aprova el Pla d'Acció Social per a Funcionaris de l'administració de Justícia a la Comunitat Autònoma Valenciana per a 2011.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6582

Data del DOGV
:   08-08-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/8615


Data del document
:   28-06-2011

Organisme emissor
:   Conselleria de Justícia i Benestar Social

Tipus de document
:   Resolució

Descriptors 

:   * ajuda pública

RESOLUCIÓ de 28 de juliol de 2011, del director general de Justícia, per la qual s'aprova el Pla d'Acció Social per a Funcionaris de l'administració de Justícia a la Comunitat Autònoma Valenciana per a 2011. [2011/8615]
Havent sigut objecte de negociació per la Mesa Sectorial de Justícia de la Comunitat Valenciana, els criteris, programes i continguts relatius a l'acció social d'enguany per al personal al servei de l'administració de Justícia dels cossos de Metges Forenses, Gestió Processal i Administrativa, Tramitació Processal i Administrativa i Auxili Judicial de l'administració de Justícia, secretaris de pau a extingir en la Comunitat Valenciana, així com el cos d'Ajudants de Laboratori i Agents de Laboratori a extingir dels instituts de Medicina Legal de la Comunitat Valenciana.
En conseqüència, fent ús de les funcions atribuïdes en l'article 21.2.a) del Decret 75/2011, de 24 de juny del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:
Primer
Aprovar el Pla d'Acció Social de la Generalitat per a l'any 2011 dirigit al personal funcionari al servei de l'administració de Justícia a la Comunitat relacionat en la part expositiva de la present resolució. El Pla s'integrarà pels programes següents:
a) Programa Ajuda per Fills.
b) Programa Ajuda Discapacitats.
c) Programa Ajuda Estudis Funcionaris.
c.1. Programa Ajuda Estudis Acadèmics
c.2. Programa Ajuda Estudis Promoció Interna
Segon
L'import de les ajudes d'acció social en el present any serà de 700.000 euros que s'abonaran amb càrrec a l'aplicació pressupostària 50.45.91.9848.520.65.02 dels Pressupostos de la Generalitat per a aquest exercici.
Tercer
Les bases del Programa d'Acció Social per a l'any 2011 es publicaran en el Diari Oficial de la Comunitat Valenciana i s'informarà de la seua publicació al Tribunal Superior de Justícia de la Comunitat, a les audiències provincials de València, Castelló i Alacant, a tots els deganats, als instituts de Medicina Legal de Castelló, València i Alacant i, a les seus de la Direcció General de Justícia a València, Alacant i Castelló.
Contra la present resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de la ciutat de València, en el termini de dos mesos comptats des de l'endemà de la seua notificació o publicació, d'acord amb el que disposen els articles 8.2, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de la interposició del recurs potestatiu de reposició, davant d'aquesta Direcció General de Justícia, d'acord amb els articles 116 i 117 de la Llei 4/1999, de 13 de gener.
València, 28 de juliol de 2011.- El director general de Justícia: Julián Ángel González Sánchez.
Pla d'Acció Social per a Funcionaris de l'Administració de Justícia en la Comunitat Autònoma Valenciana per a l'any 2011
U. Contingut
El pla d'acció social per a l'any 2011 dirigit al personal al servei de l'administració de Justícia en la Comunitat Valenciana dels cossos de Metges Forenses, Gestió Processal i Administrativa, Tramitació Processal i Administrativa i Auxili Judicial de l'administració de Justícia, secretaris de pau a extingir a la Comunitat Valenciana, així com el cos d'Ajudants de Laboratori i Agents de Laboratori a extingir dels instituts de Medicina Legal de la Comunitat Valenciana, es compon dels programes següents:
a) Programa Ajuda per Fills.
b) Programa Ajuda Discapacitats.
c) Programa Ajuda Estudis Funcionaris.
c.1. Programa Ajuda Estudis Acadèmics
c.2. Programa Ajuda Estudis Promoció Interna
Dos. Dotació econòmica
L'assignació pressupostària per a l'Acció Social per a l'any 2011 és de 700.000 euros.
Els programes seran finançats amb les quanties següents:
Programa Ajuda Fills: 627.899 €.
Programa Ajuda Discapacitats: 17.210 €.
Programa Ajuda Estudis Funcionaris: 54.891 €.
- Programa Ajuda Estudis Acadèmics: 40.069 €.
- Programa Ajuda Estudis Promoció Interna: 14.822 €.
Tres. Programa Ajuda per Fills
Podran sol·licitar l'ajuda d'aquest programa els funcionaris que, reunint els requisits establits en el punt sis del present Pla tinguen a càrrec seu fills o menors en acolliment preadoptiu o permanent, nascuts entre la data de publicació d'aquesta Convocatòria en el Diari Oficial de la Comunitat Valenciana i l'any 1993.
Quan el fill o menor acollit tinga una edat compresa entre 16 i 18 anys únicament podrà sol·licitar-se l'ajuda si es troba en alguna de les següents situacions en l'esmentada data de publicació de la convocatòria:
1. Estar estudiant en centre oficial o homologat i no percebre ingressos propis per cap concepte.
2. Trobar-se inscrit al SERVEF com a demandant d'ocupació.
Aquesta ajuda és incompatible amb l'ajuda per a discapacitats quan ambdós se sol·liciten pel mateix fill, o menor en acolliment.
En el cas que ambdós pares del fill o famílies acollidores del menor per al qual se sol·licita l'ajuda siguen funcionaris de l'administració de Justícia, només un d'ells podrà sol·licitar la prestació d'aquesta ajuda.
En el cas que no s'haja esgotat l'assignació pressupostària del Programa Ajuda Estudis Acadèmics Funcionaris i/o Programa Ajuda Estudis per a la Promoció Administrativa de Funcionaris, el 50% del dit sobrant incrementarà el pressupost inicial del Programa d'Ajuda de Fills, que es distribuirà en la forma prevista en el paràgraf següent.
Els sol·licitants admesos en aquest programa percebran una ajuda lineal resultant de dividir el pressupost assignat a aquest programa d'ajuda pel total del nombre de fills o menors en acolliment, multiplicant la quantia resultant pel nombre de fills o menors en acolliment de cada un dels sol·licitants admesos.
En el cas que una vegada efectuat el repartiment citat en l'apartat anterior, resulta que els beneficiaris per un fill o menors en acolliment perceben una ajuda de quantia inferior a l'assignada en el Pla d'Acció Social per a 2010 (240 €), es procedirà al recàlcul de les ajudes. De tal manera que s'assigne als beneficiaris per un fill o menor en acolliment la diferència, fins a aconseguir la quantia de 240 €, i la resta de l'assignació pressupostària es distribuirà entre el total del nombre de fills o menors en acolliment de cada un dels sol·licitants admesos que tinguen dos o més fills.
Quatre. Programa Ajuda per a Discapacitats
Podran sol·licitar l'ajuda d'aquest programa els funcionaris que, reunint els requisits especificats en el punt sis del present Pla, tinguen a càrrec seu:
- Fills menors de 18 anys o menors en acolliment preadoptiu o permanent discapacitats amb una minusvalidesa física o psíquica igual o superior al 33% i que convisquen amb el sol·licitant.
- Fills discapacitats majors de 18 anys, cònjuge o parella que hi convisca, germans, pares o sogres, amb una minusvalidesa física o psíquica igual o superior al 33%, sense límit d'edat i que convisquen amb el sol·licitant.
S'entendrà que el discapacitat per al qual se sol·licita aquesta ajuda està a càrrec del sol·licitant quan convisca amb aquest.
Aquesta ajuda és incompatible amb l'ajuda per fills per al fill o menor en acolliment discapacitat.
Únicament es concedirà una ajuda per funcionari sol·licitant encara que aquest tinga a càrrec seu més d'un discapacitat.
En el cas que hi haja dos o més funcionaris de l'administració de Justícia amb dret a sol·licitar aquesta ajuda per un mateix discapacitat, només un d'ells podrà sol·licitar la prestació d'aquest programa.
En el cas que no s'haja esgotat l'assignació pressupostària del Programa Ajuda Estudis Acadèmics Funcionaris i/o Programa Ajuda Estudis per a la Promoció Administrativa de Funcionaris, el 50% de l'esmentat sobrant incrementarà el pressupost inicial del Programa d'Ajuda de Discapacitats, que es distribuirà en la forma prevista en el paràgraf següent.
Els sol·licitants admesos en aquest programa percebran una ajuda lineal resultant de dividir el pressupost assignat pel total del nombre de discapacitats, i percebrà cada un d'ells una prestació màxima de 900 euros. En el cas que una vegada efectuat el repartiment citat, resultara que els sol·licitants admesos per un fill menor de 18 anys o menor en acolliment discapacitat, percebera una ajuda de quantia inferior a 240 euros es procediria al recàlcul de les ajudes. De tal manera que s'assigne als beneficiaris per un fill menor de 18 anys o menor en acolliment discapacitat, la diferència fins a aconseguir la quantia de 240 euros, i la resta de l'assignació pressupostària es distribuirà entre el total del nombre de discapacitats majors d'edat de cada un dels sol·licitants admesos.
Cinc. Programa Ajuda Estudis Funcionaris
Cinc.1r. Ajuda Estudis Acadèmics Funcionaris
Podran sol·licitar l'ajuda d'aquest programa els funcionaris que, reunint els requisits especificats en el punt sis del present Pla, hagen realitzat estudis en centres oficials d'ensenyança o reconeguts pel Ministeri d'Educació i Cultura, o cursos homologats en virtut d'orde o decret ministerial o autonòmic, durant el curs 2010-2011 i hagen aprovat els mateixos o almenys una assignatura, o obtingut el certificat d'aprofitament en aquells cursos no susceptibles de ser aprovats o suspesos, sempre que els estudis estiguen relacionats amb l'administració de Justícia i amb la promoció administrativa dels funcionaris de l'administració de Justícia, de conformitat amb el que disposen els reglaments orgànics corresponents.
Així mateix, els funcionaris que, reunint els requisits especificats en el punt sis del present pla, hagen cursat estudis en centres oficials d'ensenyança o reconeguts pel Ministeri d'Educació i Cultura, o cursos homologats en virtut de decret ministerial o autonòmic la duració del qual no es corresponga amb el curs acadèmic ordinari i que no hagen conclòs en la data de fi de termini de presentació sol·licituds d'aquest programa, podran sol·licitar l'ajuda d'aquest programa en el pla de l'any immediatament posterior.
No podran sol·licitar aquesta ajuda aquells funcionaris que hagen realitzat estudis o cursos els imports dels quals no sumen en la seua totalitat 30 euros.
Dins d'aquesta ajuda no està inclòs el cost de publicacions o materials necessaris per als estudis.
El pressupost destinat a aquest programa es distribuirà entre tots els sol·licitants amb dret a ell, i percebrà cada un d'ells una prestació no inferior a 30 euros ni superior a 270 euros, destinada a subvencionar els pagaments efectuats i acreditats per a cursos o estudis del sol·licitant.
En el cas que la dotació pressupostària siga insuficient per a atendre a totes les sol·licituds d'acord amb les quanties abans indicades, la dita dotació es distribuirà entre tots els adjudicataris d'aquesta ajuda amb la consegüent disminució proporcional.
Si no s'esgota l'assignació pressupostària d'aquest programa, es repartirà de manera que el 50% del sobrant incrementarà el pressupost del Programa Ajuda per Fills, i l'altre 50% del sobrant augmentarà el pressupost del Programa Ajuda per Discapacitats.
Amb anterioritat a la publicació dels llistats provisionals de l'Ajuda Estudis Funcionaris, es reunirà, si és el cas, la Comissió Tècnica d'Acció Social per a estudiar les peticions d'aquest programa que incloguen estudis que oferisquen dubtes respecte a la seua relació amb l'administració de Justícia i amb la promoció administrativa del funcionari.
Cinc.2n. Programa Ajuda Estudis per a la Promoció Administrativa de Funcionaris
Podran sol·licitar l'ajuda d'aquest programa els funcionaris que, reunint els requisits especificats en el punt sis del present Pla i havent participat en l'últim procés conclòs de promoció interna de funcionaris de l'administració de Justícia de conformitat amb el que disposen els reglaments orgànics corresponents, hagen assistit a classes de formació sempre que els haja suposat un cost econòmic superior a 30 euros i hagen superat el dit procés de promoció interna.
Dins d'aquesta ajuda no està inclòs el cost de publicacions o materials necessaris per als estudis.
El pressupost destinat a aquest Programa es distribuirà entre tots els sol·licitants amb dret a ell, i cada un d'ells precebrà una prestació no inferior a 30 euros ni superior a 270 euros, destinada a subvencionar els pagaments efectuats i acreditats per a la promoció administrativa del sol·licitant.
En el cas que la dotació pressupostària siga insuficient per a atendre totes les sol·licituds d'acord amb les quanties abans indicades, la dita dotació es distribuirà entre tots els adjudicataris d'aquesta ajuda amb la consegüent disminució proporcional.
En el cas que no siga esgotada l'assignació pressupostària d'aquest programa, es repartirà de manera que el 50% del sobrant augmentarà el pressupost del Programa Ajuda per Fills i l'altre 50% del sobrant acreixerà el pressupost del Programa Ajuda per Discapacitats.
Sis. Requisits dels sol·licitants
Els funcionaris compresos en l'apartat u que aspiren a ser beneficiaris d'algun dels programes del Pla d'Acció Social, hauran de reunir els requisits següents:
- Ostentar la condició de funcionari, titular o interí, el primer dia hàbil de 2011.
- Trobar-se en situació de servei actiu en l'administració de Justícia dependent de la Generalitat Valenciana, en la data de publicació de la convocatòria en el Diari Oficial de la Comunitat Valenciana. Les funcionàries en situació d'excedència per atenció de fills es consideraran en servei actiu per a ajuda a fills i ajuda a discapacitats.
- Reunir els requisits exigits per a sol·licitar l'ajuda de cada programa.
- No sol·licitar durant l'any 2011 Ajudes d'Acció Social fora de l'àmbit de la Comunitat Valenciana.
- No haver incorregut en falsedat en algunes de les dades manifestades en sol·licitar l'Ajuda d'Acció Social del Pla de la Generalitat Valenciana de l'any 2010.
Set. Sol·licituds
El personal que, reunint els requisits exigits, desitge ser beneficiari d'alguna ajuda, haurà de sol·licitar-ho d'acord amb les prescripcions següents:
1. Les ajudes per fills, així com l'Ajuda per Discapacitats, hauran de sol·licitar-se a partir de l'endemà a la publicació d'aquestes bases en el Diari Oficial de la Comunitat Valenciana, fins al dia 15 de setembre de 2011, ambdós inclusivament, mitjançant una única instància ajustada al model I que s'acompanya com a annex i el sol·licitant haurà d'omplir íntegrament totes les caselles d'aquesta, així com assenyalar en el dors d'aquesta tots els documents que s'aporten.
2. Les ajudes per Estudis Acadèmics de Funcionaris i les ajudes per Estudis per a la Promoció Interna de Funcionaris, hauran de sol·licitar-se des del dia 3 d'octubre de 2011, fins al dia 17 d'octubre de 2011, ambdós inclusivament, mitjançant instància ajustada al model II que s'acompanya com a annex, i el sol·licitant hauran d'omplir íntegrament totes les caselles d'aquesta, així com assenyalar tots els documents que s'aporten.
3. Les sol·licituds es presentaran, únicament i exclusivament, en els llocs següents:
En qualsevol dels registres d'entrada oficials de la Generalitat.
Així mateix, es presentaran a les seus de la Direcció General de Justícia a Alacant i Castelló.
També es podran presentar en qualsevol punt PROP amb registre d'entrada oficial de la Generalitat i seu a la Comunitat Valenciana. S'exclouen expressament els PROP-DEGANAT.
Podran així mateix remetre's per correu o presentar-se en qualsevol dels llocs previstos en l'article 38.4 de la Llei 30/92, de 26 de novembre, de Règim Jurídic de les Administracions Publiques i del Procediment Administratiu Comú.
Les que es presenten a través de les oficines de correus hauran de ser certificades i per a la seua admissió, haurà de figurar en la seua instància, el segell de certificat de l'oficina de correus.
4. No s'admetrà cap sol·licitud que no es presente en el termini, en la forma i ajustada al model que s'estableix en la convocatòria.
A l'efecte de termini es tindrà en compte la data del Registre d'Entrada o del certificat de l'oficina de correus, que figure en la instància.
5. La informació es facilitarà a través dels telèfons de València 272 376 361, 461 650 839, 016 145 093.
Vuit. Documentació
Les sol·licituds hauran d'anar acompanyades de la documentació següent:
1. Programa Ajuda Fills
1.1.1. Fotocòpia compulsada del llibre de família per a acreditar l'existència dels fills pels quals se sol·licita l'ajuda.
1.1.2. Fotocòpia compulsada de la resolució per la qual es declara l'acolliment preadoptiu o permanent del menor o menors pels als quals se sol·licita l'ajuda.
1.1.3. Fotocòpia compulsada del document o certificat oficial acreditatiu de la data de naixement del menor en acolliment preadoptiu o permanent.
1.1.4. Quan el fill o menor en acolliment per al qual sol·licita l'Ajuda tinga una edat compresa entre 16 anys i 18 anys en la data de publicació de la convocatòria en el Diari Oficial de la Comunitat Valenciana, a més de presentar els documents referits en els punts anteriors, s'aportarà declaració jurada del funcionari sol·licitant, que el fill o menor en acolliment amb una edat compresa entre 16 i 18 anys per al qual se sol·licita l'ajuda, no percep ingressos propis per cap concepte, i que, segons la seua situació, bé ha estat cursant estudis en Centre Oficial o homologat durant el curs escolar 2010-2011, o bé està inscrit al SERVEF com a demandant d'ocupació.
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida, en la base set.
2. Programa Ajuda Discapacitats
2.1.1. Fotocòpia compulsada del llibre de família complet o altres documents expedits pel Registre Civil que acredite el parentiu del sol·licitant amb el discapacitat per al qual se sol·licita l'Ajuda.
Quan el discapacitat per al qual se sol·licita l'Ajuda siga sogre/a del sol·licitant, haurà de presentar-se fotocòpia compulsada del llibre de família complet o d'altres documents expedits pel Registre Civil que acredite que el discapacitat és pare o mare del cònjuge del sol·licitant.
2.1.2. Quan el discapacitat per al qual se sol·licita l'Ajuda siga un menor en acolliment preadoptiu o permanent, haurà de presentar-se fotocòpia compulsada de la resolució per la qual es declara el dit acolliment.
2.1.3. Fotocòpia compulsada del document o certificat oficial acreditatiu de la data de naixement del menor en acolliment preadoptiu o permanent.
2.1.4. Certificat del grau de minusvalidesa expedit pel Centre de Valoració i Orientació de Discapacitats de la Direcció General d'Integració Social de Discapacitats o organisme semblant d'una altra administració, en què es reflectisca un grau de minusvalidesa física o psíquica igual o superior al 33%.
2.1.5. Declaració jurada del peticionari que el discapacitat a càrrec seu, per al qual se sol·licita aquesta ajuda, conviu amb el sol·licitant.
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida, en la base set.
3. Programa Ajuda Estudis de Funcionaris
3.1. Programa Ajuda Estudis Acadèmics de Funcionaris
Dins del termini comprés entre els dies 3 al 17 d'octubre de 2011, ambdós inclosos, els funcionaris que, sol·liciten aquesta ajuda, hauran de presentar junt amb el model II que s'acompanya com a annex la documentació següent:
3.1.1. Document, original o fotocòpia compulsada, de l'entitat bancària pel qual s'acredite el pagament dels estudis per als quals se sol·licita l'ajuda.
3.1.2. Declaració jurada del peticionari en què s'indique que el document de pagament presentat es correspon amb els estudis pels quals se sol·licita l'ajuda.
3.1.3. Document, original o fotocòpia compulsada en què conste el nom i cognoms del peticionari i per què s'acredite que ha aprovat els exàmens, cursos o estudis pels quals se sol·licita l'ajuda, o almenys una assignatura d'aquests.
Quan es tracte de cursos no susceptibles de ser aprovats o suspesos, s'aportarà diploma o certificat d'aprofitament.
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base set.
3.2. Estudis per a la Promoció Interna dels Funcionaris
3.2.1. Certificat acreditatiu d'haver assistit a classes de formació per a promoció interna, i la quantia desembossada.
3.2.2. Còpia de l'Orde del Ministeri de Justícia en què conste haver superat el procés de promoció interna per la qual el peticionari ha sol·licitat l'ajuda.
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base set.
Nou
Els requisits i les condicions personals i familiars exigides per a sol·licitar l'ajuda i aquells altres casos en què expressament es determine estan referits, en tot cas, al dia de publicació de la convocatòria en el Diari Oficial de la Comunitat Valenciana (nombre de fills, data de naixement dels fills, etc.).
Deu. Tramitació de les sol·licituds
Finalitzat els terminis de presentació d'instàncies es procedirà per la Direcció General de Justícia a realitzar els tràmits següents:
1. Es desestimaran d'ofici les sol·licituds presentades fora de termini o no ajustades a model.
2. Una vegada transcorregut el termini de presentació de sol·licituds dels programes Ajuda per Fills i Ajuda Discapacitats, es comprovaran les instàncies admeses i es confeccionaran les llistes provisionals dels referits programes, i s'entregarà còpia d'aquestes als sindicats integrants de la Mesa Sectorial de Justícia, i es publicaran en els taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, dels instituts de Medicina Legal d'Alacant, Castelló i València, a les seus de la Direcció General de Justícia a València, a Alacant i Castelló. Així mateix, es publicaran en la pàgina web de la Conselleria de Justícia i Benestar Social ().
Los peticionaris disposaran d'un termini de deu dies naturals a partir de la dita publicació per a l'esmena de possibles defectes en la documentació presentada.
3. Resoltes les reclamacions formulades, les relacions provisionals dels programes Ajuda Fills i Ajuda Discapacitats s'elevaran a definitives amb les modificacions pertinents i es publicaran en els mateixos llocs en què van ser publicades les llistes provisionals.
4. Una vegada conclòs el termini de presentació de sol·licituds del Programa Ajuda Estudis Funcionaris, tant Acadèmics, com a promoció interna, (3 a 17 d'octubre de 2011, ambdós inclusivament), a través del model II, es confeccionaran les llistes provisionals. A continuació, s'entregarà còpia de les mateixes als sindicats integrants de la Mesa Sectorial de Justícia, i es publicaran en els taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, dels instituts de Medicina Legal d'Alacant, Castelló i València, a les seus de la Direcció General de Justícia a València, Alacant i Castelló. Així mateix, es publicaran en la pàgina web de la Conselleria de Justícia i Benestar Social ().
Los peticionaris disposaran d'un termini de deu dies naturals a partir de la dita publicació per a esmenar possibles deficiències en la documentació presentada.
5. Resoltes les reclamacions formulades, les relacions provisionals del Programa Ajuda Estudis Funcionaris s'elevaran a definitives amb les modificacions pertinents i es publicaran en els mateixos llocs en què van ser publicades les llistes provisionals.
Onze
Els sol·licitants que incórreguen en falsedat que siga determinant per a rebre qualsevol de les ajudes previstes en el present Pla d'Acció Social, seran exclosos d'aquest i no podran accedir a cap tipus d'Ajuda d'Acció Social en el termini de 3 anys.